Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M7994. Il-EUR-Lex hu l-aċċess fuq l-Internet għal-liġi Ewropea. Il-Kumitat tan-Nazzjonijiet Uniti stabbilit skont il-paragrafu 24 tal-UNSCR 1970 (2011) żied entità waħda mal-lista ta' persuni u entitajiet soġġetti għal miżuri restrittivi u aġġorna xi informazzjoni dwar ċerti individwi soġġetti għal miżuri restrittivi. L-entità u l-persuni kkonċernati jistgħu jippreżentaw fi kwalunkwe ħin talba lill-Kumitat tan-NU stabbilit skont il-paragrafu 24 tal-UNSCR 1970 (2011), flimkien ma' kwalunkwe dokumentazzjoni ta' sostenn, biex id-deċiżjonijiet li huma jiġu inklużi fil-lista tan-NU jkunu kkunsidrati mill-ġdid. Dik it-talba għandha tintbagħat fl-indirizz li ġej: Għal aktar informazzjoni ara: http://www.un.org/sc/committees/751/comguide.shtml Wara d-deċiżjoni tan-NU, il-Kunsill tal-Unjoni Ewropea ddeċieda li l-miżuri restrittivi previsti fid-Deċiżjoni (PESK) 2015/1333 u fir-Regolament (UE) 2016/44 għandhom ikomplu japplikaw għal dawk il-persuni. Qed tinġibed l-attenzjoni tal-entità u l-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness IV għar-Regolament (UE) 2016/44, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 9 tar-Regolament). L-entità u l-persuni kkonċernati jistgħu jibagħtu talba lill-Kunsill, flimkien ma' dokumentazzjoni ta' sostenn biex id-deċiżjoni li huma jiġu inklużi fil-lista msemmija hawn fuq tiġi kkunsidrata mill-ġdid fl-indirizz li ġej: Ser jittieħed kont ta' kwalunkwe osservazzjoni riċevuta għall-finijiet tar-rieżami li jmiss tal-Kunsill tal-lista ta' persuni u entitajiet inklużi fil-lista, f'konformità mal-Artikolu 13(4) tad-Deċiżjoni (PESK) 2015/1333 u l-Artikolu 21(4) tar-Regolament (UE) 2016/44. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni ta' pproċessar hu l-Unità 1C tad-DĠ C li wieħed jista' jikkuntattja f'dan l-indirizz: L-għan tal-operazzjoni ta' proċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (UE) 2016/44. Is-suġġetti tad-data huma l-persuni fiżiċi li jissodisfaw il-kriterji għall-elenkar fil-lista kif stipulati f'dak ir-Regolament. Id-data personali miġbura tinkludi d-data meħtieġa għall-identifikazzjoni tajba tal-persuna kkonċernata, id-dikjarazzjoni tar-raġunijiet u kwalunkwe data oħra relatata. Id-data personali miġbura tista' titqassam skont kif ikun meħtieġ lis-Servizz Ewropew għall-Azzjoni Esterna u lill-Kummissjoni. Id-data personali ser tinżamm għal 5 snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.8010 — Irish Life/Aviva Health/GloHealth, f'dan l-indirizz: Il-Greċja Klassi 1.6. Frott, ħaxix u ċereali, friski jew ipproċessati Il-karatteristiċi fiżiċi taż-żrieragħ: kulur safrani, żgħar ħafna – 1 000 żerriegħa ma jiżnux aktar minn 150 g, għamla kemxejn angolari u irregolari, dijametru żgħir (4-7 mm) u perċentwali żgħira ta' kotiledoni mfarrkin (1-5 %). Il-kontenut ta' umdità mhuwiex aktar minn 13 %. Il-karatteristiċi kimiċi li jiddistingwu l-"Fava Feneou" huma l-livelli għoljin ta': karboidrati (44-60 %), u Għaldaqstant, il-"Fava Feneou" hija nutrittiva ħafna. L-istadji kollha tal-proċess tal-produzzjoni mill-kultivazzjoni (it-tħejjija tal-ħamrija, it-tħawwil, it-tisqija, l-applikazzjoni tal-fertilizzant, il-kontroll tal-ħaxix ħażin u l-protezzjoni tal-pjanta) sal-ħsad u t-tnixxif tal-prodott, kif ukoll il-ġbir taż-żerriegħa għall-għelejjel tas-sena ta' wara, iridu jsiru fiż-żona ġeografika ddefinita. L-imballaġġ irid ikollu l-kliem "Φάβα Φενεού" PGI u kwalunkwe indikazzjoni oħra preskritta mil-liġi nazzjonali u tal-UE. Il-"Fava Feneou" tiġi prodotta fl-Unitajiet Muniċipali ta' Feneos u Stymfalia fil-Muniċipalità ta' Sikyona, fil-Prefettura ta' Korinzja fir-reġjun Peloponneżu. Il-ħamrija tvarja minn ramel tafli għal tafal ramli, b'konsistenza medja u b'kapaċità għolja għaż-żamma tal-ilma. B'mod ġenerali, il-ħamrija hija umika, arrikkita biżżejjed b'materjal organiku. Fiha biżżejjed nitroġenu nitriku, manjeżju u fosforu, filwaqt li l-livelli tal-potassju huma bejn baxxi u negliġibbli. Barra minn hekk, għandha biżżejjed kalċju, li huwa meħtieġ għall-iżvilupp b'saħħtu tal-pjanti, tal-imżiewed u taż-żrieragħ. Ħafna mill-ħamrija hi kemxejn aċiduża (pH< 7) u s-salinità tagħha (il-konduttività elettrika) hi ta' livell aċċettabbli u ma toħloq l-ebda problema lill-għelejjel. L-art li fuqha titkabbar il-"Fava Feneou" hija l-qiegħ tal-Lag antik Doxa, li kien lag naturali, u minħabba f'hekk iżżomm l-umdità. L-art madwar il-Lag Stymfalia hija art watja fertili li tiġi misqija mill-lag. Dawn il-fatturi kollha joħolqu kundizzjonijiet favorevoli għat-tkabbir tal-"Fava Feneou". Prinċipalment, il-"Fava Feneou" tiġi mkabbra fil-pjanuri ta' Feneos u ta' Stymfalia. Il-preżenza tal-muntanji – Helmos - Dourdouvana, Killini u Oliyirtos - Saïtas – li jħarsu l-pjanura ta' Feneos, u l-Lag artifiċjali Doxa fuq naħa, u l-Muntanja Oliyirtos u l-Muntanja Killini madwar il-pjanura ta' Stymfalia u l-Lag Stymfalia, lag naturali fuq l-art watja, fuq naħa oħra, joħolqu kundizzjonijiet ġeomorfoloġiċi u klimatiċi adattati għall-kultivazzjoni ta' prodott li huwa ferm nutrittiv u ta' kwalità għolja. B'mod ġenerali, iż-żona għandha klima kontinentali bi xtiewi kiesħa u sjuf sħan. Madankollu, minħabba l-kopertura forestali estensiva fuq il-muntanji ta' madwar il-pjanuri ta' Feneos u ta' Stymfalia, il-klima hija aktar moderata milli kieku ma kienx hekk, bi xtiewi b'aktar xita u sjuf aktar friski. Il-preżenza tal-lagi – il-Lag Doxa fil-pjanura ta' Feneos u l-Lag Stymfalia fil-pjanura ta' Stymfalia – jgħinu wkoll biex ikun żgurat temp moderat fir-rebbiegħa. Il-karatteristiċi speċifiċi tal-mikroklima taż-żona li jikkontribwixxu għall-iżvilupp ottimali tal-għelejjel huma: temperaturi medji fix-xahar ta' 28,8 °C (massima) u 0,6 °C (minima) u temperatura medja annwali ta' 12,8 °C, preċipitazzjoni medja annwali ta' 600 mm, preċipitazzjoni baxxa medja fix-xahar (5,3-9,4 mm) matul ix-xhur tas-sajf, medja ta' 346,6 sa 337,3 siegħa ta' xemx kull xahar matul is-sajf. Il-fatturi umani għandhom rwol ewlieni fl-iżgurar tal-kwalità tal-"Fava Feneou". Billi l-"Fava Feneou" titkabbar prinċipalment mill-familji, il-metodi tal-kultivazzjoni matul iż-żmien baqgħu stabbli u ma nbidlux. L-abbiltà tal-kultivaturi li jkunu jafu eżattament meta l-imżiewed ikunu lesti għall-ħsad (meta jinbidlu fil-kulur tipiku isfar fil-kannella) tiżgura li ż-żrieragħ ikollhom kontenut rikk ta' nutrijenti, sabiex il-"Fava Feneou" jkollha valur nutrizzjonali għoli. Fl-aħħar, l-abbiltà u l-esperjenza tal-kultivaturi fl-għażla tal-aqwa żrieragħ għal-għelejjel tas-sena ta' wara, permezz ta' osservazzjoni viżwali tal-karatteristiċi fenotipiċi tagħhom, huma fatturi ewlenin biex ikun żgurat li ż-żrieragħ ikunu vigorużi u vijabbli, biex fis-sena ta' wara dawn jipproduċu pjanti li jkunu f'saħħithom, uniformi u b'saħħithom. Il-"Fava Feneou" ilha mill-aħħar tas-seklu 19 titkabbar b'mod kostanti fiż-żona ġeografika ddefinita. Din ġiet imkabbra għal ħafna snin minħabba l-karatteristiċi fiżiċi tagħha: iż-żrieragħ żgħar, il-kulur safrani, id-dehra sabiħa u l-kontenut ta' umdità (ta' mhux aktar minn 13 %), iżda prinċipalment minħabba l-valur nutrizzjonali tagħha li huwa partikolarment għoli, minħabba li hija rikka fil-proteini, fil-karboidrati u fil-fibra tal-pjanti. Deskrizzjoni tar-rabta bejn il-kwalità tal-prodott u ż-żona ġeografika ddefinita Il-kundizzjonijiet pedoklimatiċi fiż-żona ta' Feneos, l-ambjent naturali uniku, l-użu ta' metodi tradizzjonali ta' tkabbir, li għal deċennji baqgħu kważi l-istess, u l-kompetenza u l-esperjenza tal-kultivaturi huma l-fatturi li huma direttament responsabbli għall-kontenut għoli ta' proteini, karboidrati u fibra (alimentari) tal-pjanti tal-prodott, karatterisitiċi li jagħmlu lil "Fava Feneou" ikel speċifiku ferm nutrittiv għall-konsum tal-bniedem. Il-"Fava Feneou" hija adattata ferm għall-kundizzjonijiet pedoklimatiċi taż-żona. Il-ħamrija b'konsistenza medja u bejn kemxejn aċiduża u newtrali (pH< 7), b'ammont biżżejjed ta' materjal organiku u skulata sew, ix-xtiewi bix-xita relattivament moderati mingħajr ġlati fit-tard u s-sjuf friski, huma kruċjali biex tiġi determinata l-kwalità u l-karatteristiċi speċifiċi tal-għelejjel. Ir-riżultat huwa prodott ta' kwalità għolja li huwa rikk fil-proteini, fil-karboidrati u fil-fibra tal-pjanti. L-ambjent naturali uniku, jiġifieri l-pjanuri ta' Feneos u ta' Stymfalia, li huma mdawrin u protetti mill-muntanji – Helmos - Dourdouvana, Κillini u Oliyirtos - Saïtas (il-pjanura ta' Feneos) u Oliyirtos u Killini (il-pjanura ta' Stymfalia), u l-preżenza tal-Lag Doxa u tal-Lag Stymfalia, jgħinu fil-ħolqien ta' kundizzjonijiet pedoklimatiċi ideali u jagħmluha possibbli li jitkabbar prodott ta' kwalità għolja li qed isir dejjem aktar imfittex fis-suq Grieg. Il-metodi tal-kultivazzjoni użati mill-kultivaturi lokali huma l-frott ta' ħafna snin ta' esperjenza u huma l-istess metodi li kienu jużaw l-antenati, peress li għadhom jagħmlu l-affarijiet b'mod tradizzjonali (eż., it-tneħħija tal-ħaxix il-ħażin u l-ħsad, li prinċipalment isiru bl-idejn). Il-prattiki tal-kultivazzjoni lokali, il-kompetenzi u l-għarfien ta' meta għandu jsir eżattament il-ħsad tal-prodott, l-għażla rigoruża taż-żrieragħ biex tkun issalvagwardjata l-purità tal-"Fava Feneou", flimkien mal-kundizzjonijiet pedoklimatiċi speċifiċi taż-żona, jgħinu biex jiġu determinati l-karatteristiċi speċifiċi tal-prodott u l-kwalità superjuri tiegħu. Deskrizzjoni tar-rabta bejn ir-reputazzjoni tal-prodott u ż-żona ġeografika ddefinita Ir-reputazzjoni tal-"Fava Feneou" hija kkonfermata mir-referenzi storiċi u biblijografiċi, mill-użu tal-isem fuq il-prodotti ppakkjati misjuba fis-suq, mill-artikli fuq gazzetti lokali u nazzjonali, mill-mezzi tax-xandir u mill-materjal li jinsab fuq l-Internet, li prinċipalment huma relatati mal-ikel u mat-turiżmu, eċċ. (it-tieni subparagrafu tal-Artikolu 6(1) ta' dan ir-Regolament)
Extracted from C_164_2016.html